stanford-oval/wikipedia huggingface dataset:
Eteläjukagiiri
Luokitus

Metsäjukagiiri on läheistä sukua noin 60 puhujan tundrajukagiirille eli pohjoisjukagiirille. Toisinaan pohjois- ja eteläjukagiiria pidetään saman kielen kahtena, tosin toisistaan suuresti eroavana, murteena. Tällöin jukagiiri olisi isolaattikieli. 1800-luvun lopulta on mainintoja kahdesta jukagiirin sukuisesta kansasta ja kielestä: tšuvaneista ja omokeista. Molemmat ovat hävinneet vaikka esiintyvät yhä jopa Venäjän kansallisuusluokituksessa. Myös jukagiiristen kielten sukulaisuudesta uralilaisiin kieliin on keskusteltu paljon. Kielioppi ja sanasto eroavat kuitenkin niin paljon nykyisistä uralilaisista kielistä, että kielikunnat on todennäköisesti eronneet toisistaan jo yli 8 000 vuotta sitten. Huomattava osa jukagiirikielten sanastosta on alkuperältään tuntematonta.
Jukagiirikielille on viime aikoina yritetty luoda yhteistä, kyrilliseen kirjaimistoon perustuvaa kirjakieltä. Metsäjukagiirissa on aikoinaan ollut myös omaperäinen kuvakirjoitus, jota metsästäjät käyttivät kartoissaan.
Puhuma-alue

Eteläjukagiiria puhutaan nykyään pienellä alueella Venäjällä Kolymajoen lähteillä sijaitsevalla metsäalueella. Se jakautuu hallinnollisesti Sahan tasavallan ja Magadanin alueen kesken. Aiemmin kieltä on puhuttu huomattavasti laajemmalla alueella Kolyman yläjuoksulla.
Aakkosto

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| А а | Б б | В в | Г г | Ҕ ҕ | Д д | Җ җ | Е е | Ә ә |
| Ё ё | Ж ж | З з | И и | Й й | К к | Қ қ | Л л | Ль ль |
| М м | Н н | Нь нь | Ң ң | О о | Ө ө | П п | Р р | С с |
| Сь сь | Т т | У у | Ф ф | Х х | Ц ц | Ч ч | Ш ш | Щ щ |
| Ъ ъ | Ы ы | Ь ь | Э э | Ю ю | Я я |  |  |  |
Kielinäyte

»Ködeŋ ten - ñidite bandye parawaañereŋ tude čuŋden ñildyilek ennulŋiñ - medyuolnuni. Ködeŋ enmun čunde me lyey, taatlyer lukundyii ñinemdyiyilpe dite ennuyuol - morawñeŋi.»
Suomeksi:
»Kaikki ihmiset syntyvät vapaina ja tasavertaisina arvoltaan ja oikeuksiltaan. Heille on annettu järki ja omatunto, ja heidän on toimittava toisiaan kohtaan veljeyden hengessä.»
(YK:n ihmisoikeuksien yleismaailmallisen julistuksen 1. artikla)
Aiheesta muualla

Eteläjukagiirinkielinen Wikipedia hautomossa
Online Documentation of Kolyma Yukaghir sgr.fi. (englanniksi)
Eva & The Heartmaker

Eva & The Heartmaker on norjalainen popyhtye, joka on perustettu vuonna 2005 Oslossa. Yhtyeen muodostavat aviopari, laulaja Eva Weel Scram ja kitaristi/tuottaja Thomas Stenersen. Yhtyeen ensimmäinen albumi, Behind Golden Frames, julkaistiin vuonna 2006. Albumin julkaisun jälkeen yhtye teki levytyssopimuksen Sony/Columbia Recordsin kanssa ja julkaisi toisen albuminsa Let's Keep This Up Forever vuonna 2009. Albumi oli parhaimmillaan Norjan albumilistan sijalla 12. Yhtyeen kolmas albumi julkaistiin alkuvuodesta 2011.
Diskografia

Behind Golden Frames (2006)
Let's Keep This Up Forever (2009)
Dominoes (2011)
Traces of You (2013)
Finne heim (2018)
Sleppe tak (2021)
Diskografia > Singlet

Superhero (2009)
Please! (2009)
Mr. Tokyo (2010)
Aiheesta muualla

Yhtyeen kotisivut (Arkistoitu – Internet Archive)
Yhtye Sony Musicin sivuilla (Arkistoitu – Internet Archive)
Eurovision tanssikilpailu 2007

Ensimmäinen Eurovision tanssikilpailu järjestettiin 1. syyskuuta 2007 Lontoossa. Kilpailuun osallistui 16 maata. Suurimmasta osasta maita kisaan oli lähetetty paikallisten Tanssii tähtien kanssa -kilpailujen voittajat. Muutamien maiden, kuten Suomen, edustajat olivat ammattilaistanssijoita. Suomessa kilpailu nähtiin televisiosta Yle TV2 -kanavalla.
Suomi voitti ensimmäisen Eurovision tanssikilpailun pistemäärällä 132. Ukraina tuli kilpailussa toiseksi ja Irlanti kolmanneksi. Ainoa maa, joka ei saanut yhtään pistettä oli Sveitsi.
Osallistujamaat ja lopulliset pisteet

| Sijoitus | Maa | Tanssijat | Tanssilajit | Pisteet |
| --- | --- | --- | --- | --- |
| 1 |  Suomi | Katja Koukkula ja Jussi Väänänen | rumba ja paso doble | 132 |
| 2 |  Ukraina | Julija Okropiridze ja Illja Sydorenko | quickstep ja showtanssi | 121 |
| 3 |  Irlanti | Nicola Byrne ja Mick Donegan | jive ja fandango | 95 |
| 4 |  Puola | Katarzyna Cichopek ja Marcin Hakiel | cha-cha ja showtanssi | 84 |
| 5 |  Itävalta | Kelly Kainz ja Andy Kainz | jive ja paso doble | 74 |
| 6 |  Portugali | Sónia Araújo ja Ricardo Silva | jive ja tango | 74 |
| 7 |  Venäjä | Marija Sittel ja Vladislav Borodinov | rumba ja paso doble | 72 |
| 8 |  Saksa | Wolke Hegenbarth ja Oliver Seefeldt | samba ja vapaa tanssi | 59 |
| 9 |  Tanska | Mette Skou Elkjær ja David Jørgensen | rumba ja showtanssi | 38 |
| 10 |  Espanja | Amagoya Benlloch ja Abraham Martínez | cha-cha ja paso doble | 38 |
| 11 |  Liettua | Gabrielė Valiukaitė ja Gintaras Svistunavičius | paso doble ja liettualainen folk-tanssi | 35 |
| 12 |  Alankomaat | Alexandra Matteman ja Redmond Valk | cha-cha ja rumba | 34 |
| 13 |  Kreikka | Ourania Kolliou ja Spiros Pavlidis | jive ja sirtaki | 31 |
| 14 |  Ruotsi | Cecilia Ehrling ja Martin Lidberg | paso doble ja disco Fusion | 23 |
| 15 |  Iso-Britannia | Camilla Dallerup ja Brendan Cole | rumba ja vapaa tanssi | 18 |
| 16 |  Sveitsi | Denise Biellmann ja Sven Ninnemann | paso doble ja swing | 0 |
Tulostaulukko

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
 : Äänestäjät
|   |  Itävalta |  Tanska |  Suomi |  Saksa |  Kreikka |  Irlanti |  Liettua |  Alankomaat |  Puola |  Portugali |  Venäjä |  Espanja |  Ruotsi |  Sveitsi |  Ukraina |  Iso-Britannia |
| Sveitsi | - | - | - | - | - | - | - | - | - | - | - | - | - | X | - | - |
| Venäjä | 3 | - | 10 | 7 | - | 5 | 6 | 3 | 4 | 8 | X | 4 | - | - | 12 | 10 |
| Alankomaat | 7 | - | 3 | 2 | 12 | 2 | - | X | 3 | - | - | - | - | 5 | - | - |
| Britannia | - | 3 | - | - | 3 | 7 | 5 | - | - | - | - | - | - | - | - | X |
| Itävalta | X | 8 | 7 | 10 | 2 | 4 | 3 | 5 | 6 | 5 | 3 | 3 | 4 | 7 | 5 | 2 |
| Saksa | 10 | 7 | - | X | - | - | - | 6 | 5 | 6 | 5 | 7 | 2 | 10 | 1 | - |
| Kreikka | 4 | 1 | - | 5 | X | - | 4 | 1 | 2 | 2 | 4 | - | 1 | 2 | - | 5 |
| Liettua | - | - | 1 | - | 4 | 12 | X | - | 1 | 1 | 1 | - | 3 | - | 6 | 6 |
| Espanja | - | - | 5 | - | 7 | - | - | 2 | - | 12 | 2 | X | - | 6 | 4 | - |
| Irlanti | 6 | 12 | 6 | 3 | 1 | X | 8 | 7 | 10 | 3 | 10 | 5 | 7 | 1 | 8 | 8 |
| Puola | 8 | 4 | - | 12 | - | 10 | 1 | 4 | X | - | 8 | 6 | 10 | 4 | 10 | 7 |
| Tanska | 1 | X | 4 | 1 | 6 | 3 | 7 | - | - | 4 | - | 2 | 8 | - | 2 | - |
| Portugali | 2 | 2 | 2 | 8 | 8 | - | 2 | 8 | - | X | 6 | 12 | 6 | 12 | 3 | 3 |
| Ukraina | 5 | 6 | 12 | 6 | 5 | 6 | 12 | 10 | 12 | 7 | 12 | 8 | 5 | 3 | X | 12 |
| Ruotsi | - | 5 | 8 | - | - | 1 | - | - | 7 | - | - | 1 | X | - | - | 1 |
| Suomi | 12 | 10 | X | 4 | 10 | 8 | 10 | 12 | 8 | 10 | 7 | 10 | 12 | 8 | 7 | 4 |
Farzad Bonyadi

| Farzad Bonyadi |
| --- | --- |
 Farzad Bonyadi vuoden 2005 WSOP-voittonsa jälkeen.
Henkilötiedot
Kansalaisuus:   Yhdysvallat
Pokerinpelaaja
WSOP-voitot:  3
WSOP-rahasijat:  15 
WPT-voitot:  0
EPT-voitot:  0
Turnausansiot (USD):  2 378 610
Päivitetty:  7. elokuuta 2007
Farzad "Freddy" Bonyadi on iranilaissyntyinen yhdysvaltalainen pokeriammattilainen, joka on urallaan voittanut kolme World Series of Poker -turnausta. Turnausten ohella hän on menestynyt käteispelaajana. Pokerin hän oppi Teheranissa isoisältään.
Bonyadi muutti Iranista Yhdysvaltoihin vuonna 1983. Uudessa kotimaassaan hän työskenteli LA Commerce Casinolla ja Hollywood Park Casinolla. Pokerissa Bonyadin ensimmäinen suurvoitto oli ykköstila WSOP:n 2 000 dollarin limit  hold'em -turnauksessa vuonna 1998. Hän ansaitsi voitostaan 429 940 dollaria. Samana vuonna hän oli finaalipöydässä $1,500 seven card stud split -turnauksessa ja 27. WSOP:n pääturnauksessa. Bonyadin kaksi muuta WSOP-ranneketta tulivat vuosina 2004 ja 2005.
World Poker Tourilla Bonyadi on pelannut finaalipöydässä kerran. WPT:n toisella kaudella syyskuussa 2003 hän oli Mel Judahin voittamassa Legends of Poker -turnauksessa viides. Saman vuoden marraskuussa World Poker Finalsissa Bonyadi sijoittui kahdeksanneksi.
Helmikuussa 2007 10 000 dollarin sisäänoston 1st Annual Heads-Up Championships -kisassa Bonyadi sijoittui yhdeksänneksi.
Farzad Bonyadi edustaa Full Tilt Poker -nettipokerihuonetta. Huhtikuussa 2007 hänen pokeriuransa turnausansiot ylittivät 2,3 miljoonaa dollaria.
WSOP-rannekkeet

| Vuosi | Turnaus | Voittosumma (USD) |
| --- | --- | --- |
| 1998 | $2,000 Limit Hold'em | 429 940 |
| 2004 | $1,000 Deuce to Seven Triple Draw | 86 980 |
| 2005 | $2,500 No Limit Hold'em | 594 960 |
Aiheesta muualla

Viralliset kotisivut (Arkistoitu – Internet Archive)
Farzad Bonyadi The Hendon Mob Poker Databasessa (englanniksi)
Eugen Pukema

Eugen Fredrik Pukema (22. lokakuuta 1928 Kemi – 3. heinäkuuta 1975 Kemi) oli suomalainen näyttelijä, teatteriohjaaja ja kirjailija.
Pukeman vanhemmat olivat Jalmari Pukema ja Saima Elisabeth Saari. Hän kävi kansakoulun, laivurikoulun sekä suoritti teatterialan kursseja. Pukema oli näyttelijänä Kemin kaupunginteatterissa 1963–65 ja Oulun kaupunginteatterissa 1962–73. Hän toimi myös ohjaajana Kemin kaupunginteatterissa 1965 ja vuodesta 1967 hän oli ohjaajana Oulun Työväennäyttämöllä.
Teoksia

Lehdet varisevat : radiokuunnelma.   Yleisradio 1959
Ja pouta jatkuu : radiokuunnelma.   Yleisradio 1961
Rytkyn Hultan joulukahvi : radiokuunnelma.   Yleisradio 1961
Emil Iversen

| Emil Iversen |
| --- | --- |
 Iversen, 2019
Henkilötiedot
Syntynyt: 12. elokuuta 1991 (ikä 33)
Uran tiedot
Seura:  IL Varden Meråker
Laji:  maastohiihto 
Maailmancup
Kaudet:  2013–
Voitot:  8
Palkintokorokkeella:  26
 Tietolaatikko päivitetty 29. tammikuuta 2023 
| Mitalit> Maa:  Norja.Maastohiihto. Olympialaiset  | Mitalit> Maa:  Norja.Maastohiihto. Olympialaiset  | Mitalit> Maa:  Norja.Maastohiihto. Olympialaiset  | Maa:  Norja> Maastohiihto. |
| --- | --- | --- | --- |
|  Hopeaa | Peking 2022 |  4×10 km viesti |  |
| MM-kilpailut  | MM-kilpailut  | MM-kilpailut  |  |
|  Kultaa | Seefeld 2019 | parisprintti (p) |  |
|  Kultaa | Seefeld 2019 | 4×10 km viesti |  |
|  Kultaa | Oberstdorf 2021 | 50 km (p) |  |
|  Kultaa | Oberstdorf 2021 | 4x10 km viesti |  |
Emil Iversen (s. 12. elokuuta 1991) on norjalainen maastohiihtäjä. Hän on 50 kilometrin hiihdon, viestin ja parisprintin maailmanmestari.
Maailmancup

Iversen kilpaili maailmancupissa ensimmäisen kerran 7. joulukuuta 2013 Lillehammerin 15 kilometrin vapaan hiihtotavan kilpailussa sijoittuen 37:nneksi. Joulukuussa 2014 hän sijoittui kuudenneksi Lillehammerissa kolmen kilpailun kiertueeseen kuuluneessa vapaan hiihtotavan sprintissä. Kiertueen lopputuloksissa hän oli 27:s.
Yksittäisessä maailmancupin kilpailussa hän sijoittui kymmenen parhaan joukkoon ensimmäisen kerran tammikuussa 2015 oltuaan kuudes Rybinskin vapaan hiihtotavan sprintissä. Tour de Skillä 2016 hän voitti perinteisen hiihtotavan sprintin Oberstdorfissa. Ensimmäisen palkintosijansa yksittäiset etapit pois lukien hän saavutti helmikuussa 2016 voitettuaan Lahdessa vapaan hiihtotavan sprintin. Ski Tour Canadalla hän voitti perinteisen hiihtotavan 17,5 kilometrin yhteislähtökilpailun Montrealissa. Maailmancupin kokonaiskilpailussa hän sijoittui kahdeksanneksi kaudella 2015–2016.
Iversen sijoittui kaudella 2016–2017 toiseksi Kuusamon 15 kilometrin perinteisen hiihtotavan kilpailussa. Hän oli Falunissa toinen vapaan hiihtotavan sprintissä ja voitti 30 kilometrin perinteisen hiihtotavan yhteislähtökilpailun. Kaudella 2017–2018 hän voitti Tour de Skihin kuuluneen 15 kilometrin vapaan hiihtotavan yhteislähtökilpailun Oberstdorfissa. Hän oli Planicassa toinen perinteisen hiihtotavan sprintissä. Maailmancupin kokonaiskilpailussa hän sijoittui yhdeksänneksi ja sprintticupissa neljänneksi.
Iversen sijoittui kaudella 2018–2019 toiseksi Kuusamon 15 kilometrin perinteisen hiihtotavan kilpailussa. Lillehammerin Nordic opening -tapahtumassa hän oli kolmas. Tour de Skillä hän voitti Oberstdorfin 15 kilometrin perinteisen hiihtotavan yhteislähtökilpailun. Toiseksi hän sijoittui Falunin vapaan hiihtotavan sprintissä. Maailmancupin kokonaiskilpailussa hän oli kuudes. Kaudella 2019–2020 hän sijoittui Kuusamon Nordic Opening -tapahtumassa toiseksi ja Lillehammerin 30 kilometrin yhdistelmäkilpailussa kolmanneksi. FIS Ski Tourilla hän oli nopein Trondheimissa käydyn 30 kilometrin perinteisen hiihtotavan takaa-ajokilpailun osuusajoissa. Oslon 50 kilometrin perinteisen hiihtotavan yhteislähtökilpailussa hän sijoittui kolmanneksi. Maailmancupin kokonaiskilpailussa hän oli yhdeksäs.
Iversen sijoittui kaudella 2020–2021 kolmanneksi Rukan Nordic opening -tapahtumassa. Hän voitti Lahdessa 30 kilometrin yhdistelmäkilpailun.
Arvokilpailut

Iversen sijoittui ensimmäisissä arvokisoissaan Lahden MM-kilpailuissa 2017 vapaan hiihtotavan sprintissä kymmenenneksi ja parisprintissä neljänneksi parinaan Johannes Høsflot Klæbo. Ennen loppusuoraa Iversen oli vielä ankkuriosuudellaan ensimmäisenä ennen Iivo Niskasta. Iversen kuitenkin kaatui viimeisessä kaarteessa kiilattuaan Niskasen eteen. Niskanen kompastui norjalaiseen, ja Iversen jäi kilpailussa neljänneksi podiumin ulkopuolelle.
Pyeongchangin olympialaisissa 2018 Iversen sijoittui perinteisen hiihtotavan sprintissä kahdeksanneksi ja 50 kilometrillä kymmenenneksi. Seefeldin MM-kilpailuissa 2019 Iversen voitti kultaa perinteisen hiihtotavan parisprintissä sekä viestissä. Vapaan hiihtotavan sprintissä hän oli viides ja 15 kilometrin perinteisen hiihtotavan kilpailussa kymmenes. Oberstdorfin MM-kilpailuissa 2021 hän sijoittui yhdistelmäkilpailussa viidenneksi ja perinteisen hiihtotavan sprintissä kymmenenneksi. Viestissä ja 50 kilometrin perinteisen hiihtotavan yhteislähtökilpailussa hän voitti maailmanmestaruuden. Planican MM-kilpailuissa 2023 hän oli 50 kilometrin perinteisen hiihtotavan yhteislähtökilpailussa kolmastoista.
Pekingin olympialaisissa 2022 Iversen hiihti ensimmäisen osuuden Norjan hopeaa saavuttaneessa viestijoukkueessa.
Iversen voitti juniorien maailmanmestaruuden 4 × 5 kilometrin viestissä Otepäässä 2011.
Muuta

Iversen seurusteli maastohiihtäjä Heidi Wengin kanssa vuosina 2011–2015.
Eines

Atrian mikroaaltouunissa lämmitettävä jauhelihapizza.
Eines on teollisesti tehty valmisruoka tai puolivalmiste. Einekset sisältävät ainesosia, jotka vaativat jääkaappisäilytystä.
Jotkin einekset, kuten salaatit ja kolmioleivät, ovat valmiita syötäviksi sellaisinaan. Toiset taas ovat lämmitystä vaille valmiita ruokia kuten eineslihapullat ja kananugetit.
Einekset säilytetään 2–4 asteen lämpötilassa. Pakkauksessa tulee olla myös viimeinen käyttöpäivä.
Maksalaatikko, lihaperunasose- ja liha­makaronilaatikko ovat olleet jo pitkään Suomen suosituimmat einekset. Suomalaiset ostavat vuosittain keskimäärin 1,5 rasiaa einesmaksalaatikkoa.
Nimen historiaa

Entisaikaan sanaa ”eines” käytettiin kuvaamaan maaseudulla pellolla työskentelevien välipalaa, pientä purtavaa.
Aiheesta muualla

Wikimedia Commonsissa on kuvia tai muita tiedostoja aiheesta .
Yle.fi – ”Maittava ateria kolmessa minuutissa” – 1950-luvun emännät saivat huokaista helpotuksesta, kun paheksutut einekset tulivat markkinoille
Favela Vera Ortiz

Favela Vera Ortiz on suomalais-argentiinalainen koreografi.
Hän tuli suuren yleisön tietoisuuteen vuonna 2007 sosiaalisen koreografian konseptillaan Koreografin vastaanotto. Yhteistyössä Zodiak – Uuden tanssin keskuksen kehitetyssä konseptissa kuka tahansa asiakas pystyi tulemaan Favela Vera Ortizin pitämälle vastaanotolle ja tekemään itselleen oman tanssin. Vastaanottoja pidettiin mm. Helsingin Lasipalatsissa.
Favela Vera Ortizin tekemiä näyttämöteoksia ovat olleet mm. Aventuristi (2016), La Chasse (2014), Equuleus (2014) ja 21 muistiota ihmisestä (2011). Vuonna 2016 Vera Ortiz työskenteli Tanssin talon järjestämässä residenssissä Annantalon taidekeskuksessa.
Eunice Barber
Ennätykset

100 metrin juoksu: 11,52 (2006)
200 metrin juoksu: 23,53 (1999)
800 metrin juoksu: 2.10,55 (2001)
100 metrin aitajuoksu: 12,78 (2001)
200 metrin aitajuoksu: 27,47 (1999)
Korkeushyppy: 193 (1999)
Pituushyppy: 705 (2003)
Kuulantyöntö: 14,12 (2007)
Keihäänheitto: 52,44 / 53,10 (1995 / 2005)
Seitsenottelu: 6889 (2005)
Fallout (televisiosarja)

| Fallout |
| --- | --- |
 Sarjan juliste
Tyyli:  Post-apocalypse
Luoja(t):  Geneva Robertson-Dworet
Pääosissa:  Ella Purnell, Walton Goggins
Alkuperämaa:  Yhdysvallat
Alkuperäiskieli:  englanti
Verkko:  Amazon Prime Video
Julkaistu:  heinäkuu 2020
Esitetty:  11. huhtikuuta 2024 –
Tuotanto
Tuottaja(t):  Todd Howard, Jonathan Nolan
Säveltäjä(t):  Ramin Djawadi
Tuotantoyhtiö(t):  Kilter Films Bethesda Game Studios
Aiheesta muualla
IMDb 
Fallout on yhdysvaltalainen tieteissarja, jonka ensiesitys oli 11. huhtikuuta 2024 Amazon Prime Video -palvelussa. Sarja perustuu Interplay Entertainmentin Fallout-videopelisarjaan.
Juoni

Sarjassa osa ihmiskuntaa selviytyi ydinsodasta suojautumalla bunkkereihin. Yli 200 vuotta sodan jälkeen nuori nainen lähtee bunkkerista vaaralliseen erämaahan, joka ennen oli Los Angeles.
Tuotanto

Todd Howardin mukaan sarjasta piti poistaa kohtauksia, jotka olisivat paljastaneet tietoja tulevasta Fallout 5 -pelistä.
Sarjaa kuvattiin Luurankorannikolla Namibiassa.
Näyttelijät

| 0 | 1 | 2 |
| --- | --- | --- |
|  Ella Purnell  | … |  Lucy   |
|  Aaron Moten  | … |  Maximus   |
|  Walton Goggins  | … |  The Ghoul   |
|  Kyle MacLachlan  | … |  Hank, Vault Overseer   |
|  Moisés Arias  | … |  Norm MacLean   |
|  Xelia Mendes-Jones  | … |  Dane   |
|  Chris Parnell  | … |  Ben   |
|  Sarita Choudhury  | … |  Lee Moldaver   |
Fagoniat

| Fagoniat |
| --- | --- |
 Fagonia albiflora
Tieteellinen luokittelu
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Yläluokka::  Euphyllophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Ylälahko::  Rosanae
Lahko::  Zygophyllales
Heimo::  Mehikorvakasvit Zygophyllaceae
Suku::  Fagoniat Fagonia  L.
Katso myös
   Fagoniat Wikispeciesissä   Fagoniat Commonsissa 
Infobox OKNimi-testi OK: 
Fagoniat (Fagonia) on kuivakkokasvisuku, joka kuuluu mehikorvakasvien (Zygophyllaceae) heimoon.
Ulkonäkö ja koko

Fagoniat ovat harvahaaraisia, lähes pensasmaisia, yksi- tai monivuotisia ruohoja. Lehdet sijaitsevat vastakkain ja ovat yksinkertaisia tai sormilehdykkäisiä; lehdyköitä on 1–7 ja ne ovat ehyitä ja teräväkärkisiä. Korvakkeet ovat usein piikkimäisiä. Kukat sijaitsevat yksittäin lehtihangoissa ja ovat perällisiä, säteittäisiä ja viisilukuisia. Teriö on väriltään ruusunpunainen, purppuraan vivahtavan vaaleanpunainen, violetti tai harvoin keltainen. Pohjuskehrä on vähäpätöinen. Verholehtiä on viisi, ja ne ovat erillisiä, teräväkärkisiä, limittäisiä, karisevia tai pysyviä. Terälehtiä on myös viisi ja ne ovat erillisiä, kynnellisiä ja karisevia. Heteitä on kymmenen, ne ovat erillisiä ja kiinnittyvät kehrään, ja niiden palhot ovat lankamaisia, lisäkkeettömiä ja ponnet pitkänomaisia. Sikiäin on kehänalainen ja koostuu viidestä emilehdestä. Kussakin sen viidessä lokerossa on kaksi pystyä siemenaihetta. Vartalo on kulmikas, luotti yksinkertainen. Hedelmä on viisisärmäinen, pyramidimainen tai pallomainen kota, joka avautuu väliseiniään pitkin viideksi, yksisiemeniseksi osaksi. Siemenet ovat pystyjä, leveän pitkänomaisia, ja niissä on kova endospermi, limautuva kuori, suora alkio ja soikeat sirkkalehdet.
Levinneisyys

Fagoniat kasvavat aavikoilla ja kuivilla alueilla Lounais-Aasiasta Etu-Intian niemimaalle ulottuvalla alueella, Välimerenmaissa, Lounais-Afrikassa, Chilessä ja Yhdysvaltain ounaisosassa.
Luokittelu

Fagonioita tunnetaan noin 45 lajia. Tunnetuin niistä on neulafagonia (Fagonia cretica).
Aiheesta muualla

Finto: Kassu – Kasvien suomenkieliset nimet: Fagonia
Frank Murphy

Nimellä Frank Murphy voidaan tarkoittaa ainakin seuraavia henkilöitä:
Francis ”Frank” Murphy, irlantilainen keskimatkojen juoksija
Frank Murphy, yhdysvaltalainen seiväshyppääjä
Frank Murphy, irlantilainen rugbypelaaja
Frank Murphy, australialainen australialaisen jalkapallon pelaaja
Frank Murphy, yhdysvaltalainen baseballpelaaja
Frank Murphy, yhdysvaltalainen amerikkalaisen jalkapallon pelaaja
Frank Murphy, Yhdysvaltain korkeimman oikeuden tuomari
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Frank Murphy”, voi hakea sivunnimihaulla, laajalla sivunnimihaulla tai tekstihaulla.
Frantic Flintstones

Frantic Flintstones
Frantic Flintstones on brittiläinen rockabilly-yhtye, joka perustettiin vuonna 1986. Yhtyeeseen kuuluu jäsenet Chuck Harvey, Gary Day ja John Francis Gunning.
Eva Clayton

| Eva Clayton |
| --- | --- |

Yhdysvaltain edustajainhuoneen jäsen Pohjois-Carolinan 1. vaalipiiristä
 3. marraskuuta 1992 – 3. tammikuuta 2003  
Edeltäjä:  Walter Jones
Seuraaja:  Frank Ballance
Henkilötiedot
Syntynyt: 16. syyskuuta 1934 (ikä 90) Savannah, Georgia, Yhdysvallat
Puoliso:  Theaoseus Clayton
Tiedot
Puolue:  demokraatit
Eva McPherson Clayton (s. 16. syyskuuta 1934 Savannah, Georgia, Yhdysvallat)  on yhdysvaltalainen demokraattisen puolueen poliitikko. Hän edusti Pohjois-Carolinan 1. vaalipiiriä Yhdysvaltain edustajainhuoneessa vuosina 1992–2003.
Hän oli ensimmäinen afroamerikkalainen nainen, joka on edustanut Pohjois-Carolinaa kongressissa.
Aiheesta muualla

Kuvia tai muita tiedostoja aiheesta Eva Clayton Wikimedia Commonsissa
Frank Crean

| Frank Crean |
| --- | --- |

Australian varapääministeri
 2.7.1975 – 11.11.1975  
Pääministeri:  Gough Whitlam
Kansanedustaja
 1951–1977  
Henkilötiedot
Syntynyt: 28. helmikuuta 1916
Kuollut: 2. joulukuuta 2008 (92 vuotta)
Tiedot
Puolue:  Australian työväenpuolue
Francis Daniel ”Frank” Crean (28. helmikuuta 1916 – 2. joulukuuta 2008) oli australialainen Australian työväenpuoluetta edustava poliitikko. Hän istui Australian parlamentissa vuosina 1951–1977 ja oli ulkomaankauppaministerinä Gough Whitlamin hallituksessa vuosina 1972–1975. Hän toimi vuonna 1975 Australian varapääministerinä ja Australian työväenpuolueen varapuoluejohtajana.
Eine Joutsijoki

Eine Inkeri Joutsijoki (15. syyskuuta 1943 Pihlajavesi – 9. helmikuuta 2020) oli suomalainen toimittaja, runoilija ja kirjailija. Hän työskenteli pitkään Suur-Keuruu-lehden toimittajana ja voitti esikoisrunoilijoille jaettavan Runo-Kaarina-palkinnon vuonna 1995.
Teokset

Pimeä tulee lasin lävitse : runoja.  (Kaarinan kaupungin runokirjat 2)  Kaarina:  Kaarinan kaupunki, 1995.  ISBN 951-97062-2-4.
Tuhlaajaneitsyet.  tuntematon, 2000.
Toisella rannalla seisoo hevonen.  Suomussalmi:  Myllylahti, 2003.  ISBN 952-52697-3-6.
Joutsijoki, Eine ; Soini, Esko ; Airaksinen, Ritva: Keuruun ympyriäinen.  Keuruu:  Keuruun kaupunki, 2005.  ISBN 952-99657-0-2.
Pieni Susi.  Loimaa:  Ooli, 2006.  ISBN 952-52786-4-6.
Mystinen metsämies.  Helsinki:  Edico, 2009.  ISBN 978-952-57083-3-2.
Radio Praha : matkalaukun muistikirja.  Helsinki:  Edico, 2011.  ISBN 978-952-57087-1-4.
Taivaalle unohdettu lentäjä : runoja.  Oulu:  Vihreä Kettu, 2013.  ISBN 978-952-56421-5-5.
Nainen tahtoi metsän.  Loimaa:  Kustannus HD, 2014.  ISBN 978-952-70660-1-0.
Pieni karhu.  Loimaa:  Kustannus HD, 2016.  ISBN 978-952-70664-7-8.
Heittelysten vaunu : matkalaukun muistikirja.  Loimaa:  Kustannus HD, 2017.  ISBN 978-952-72440-6-7.
Peruuttamattomia muutoksia : runoja.  Tampere:  Sanasato, 2018.  ISBN 978-952-71765-0-4.
Aiheesta muualla

Eine Joutsijärvi Kirjasampo.
Frank Nelson Doubleday

Doubleday 1916.
Frank Nelson Doubleday (8. tammikuuta 1862 Brooklyn, New York – 30. tammikuuta 1934 Coconut Grove, Florida) oli yhdysvaltalainen kirjankustantaja, joka perusti Samuel McCluren kanssa Doubleday & McClure Company -kirjankustantamon 1897. Doubledayn poika Nelson Doubleday sekä pojanpoika Nelson Doubleday työskentelivät molemmat yrityksessä.
Doubledayn lempinimen "Effendi" antoi brittiläinen kirjailija Rudyard Kipling, joka johti sen Doubledayn nimikirjaimista F.N.D.
Käännös suomeksi